แรงซื้อหุ้นใหญ่ดัน SET ปิดบวก 10 จุด ตามตปท. ขานรับราคาน้ำมันฟื้นตัว-เจรจาการค้าชัดเจน
แรงซื้อหุ้นใหญ่ดัน SET ปิดบวก 10 จุด ตามตปท. ขานรับราคาน้ำมันฟื้นตัว-เจรจาการค้าชัดเจน โดยดัชนีปิดตลาดวันนี้ ที่ระดับ 1,645.38 จุด บวก 9.67 จุด หรือ 0.59% มูลค่าการซื้อขาย 5.8 หมื่นล้านบาท
20 ก.พ. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,645.38 จุด บวก 9.67 จุด หรือ 0.59% มูลค่าการซื้อขาย 5.8 หมื่นล้านบาท
10 หุ้นกดดัชนีวันนี้

ด้านนายกิจพณ ไพรไพศาลกิจ ผู้อำนวยการฝ่ายวิเคราะห์และนักกลยุทธ์ บล.ยูโอบี เคย์เฮียน (ประเทศไทย) กล่าวว่า ตลาดหุ้นไทยวันนี้ปรับตัวขึ้นตามตลาดหุ้นอื่นในภูมิภาคเอเชีย จากปัจจัยบวกในต่างประเทศเป็นหลัก โดยเฉพาะแนวโน้มการเจรจาการค้าระหว่างสหรัฐฯและจีนที่คาดว่าจะออกดีขึ้น และราคาน้ำมันดิบฟื้นตัวหลังรัสเซียและซาอุดิอาระเบียมีการควบคุมน้ำมันี่เข้าสู่ตลาด
ขณะที่ปัจจัยภายในประเทศ ในช่วงนี้เป็นการประกาศผลประกอบการของบริษัทจดทะเบียนไทย ส่วนใหญ่ออกมาแย่กว่าประมาณการ แต่ตลาดฯ รับรู้ข้อมูลดังกล่าวไปแล้วทำให้ไม่ตกใจมาก
ส่วนแนวโน้มการลงทุนวันพรุ่งนี้ คาดตลาดฯ น่าจะอยู่ในช่วงของการปรับฐาน โดยหากดัชนีปรับตัวขึ้นเหนือระดับ 1,645 จุด เชื่อว่าภาพรวมของตลาดฯ น่าจะเป็นบวกมากขึ้น จะมีการยกกรอบการเล่นมาที่ 1,645-1,670 จุด แต่หากไม่สามารถทะลุระดับดังกล่าวไปได้ ก็ให้กรอบแนวรับอยู่ที่ 1,635 จุด และแนวต้าน 1,645 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTTGC มูลค่าการซื้อขาย 4,169,786.12 ล้านบาท ปิดที่ 71.75 บาท เพิ่มขึ้น 2.50 บาท
CPALL มูลค่าการซื้อขาย 3,479,144.98 ล้านบาท ปิดที่ 77 บาท ลดลง 0.25 บาท
PTT มูลค่าการซื้อขาย 2,640,228.95 ล้านบาท ปิดที่ 49 บาท เพิ่มขึ้น 0.50 บาท
PTTEP มูลค่าการซื้อขาย 1,961,758.30 ล้านบาท ปิดที่ 125.50 บาท เพิ่มขึ้น 2 บาท
AOT มูลค่าการซื้อขาย 1,912,971.62 ล้านบาท ปิดที่ 68.50 บาท เพิ่มขึ้น 1.50 บาท
ตลาดหุ้นเอเชีย
